**REPUBLIKA HRVATSKA**

**ŽUPANIJA PRIMORSKO-GORANSKA**

**OSNOVNA ŠKOLA IVANA RABLJANINA RAB**

**HR-51280 Rab, Banjol 10**

**Tel/Fax: 051/724-036**

**E-mail:** **osrab@os-irabljanina-rab.skole.hr**

**MB 3088910**

**OIB 73842048789**

**KLASA: 112-07/19-01/18**

**URBROJ: 2169-06-02-19-18**

**Rab, 14. listopada 2019.godine**

Na temelju članka 6. Pravilnika o načinu i postupku zapošljavanja u Osnovnoj školi Ivana Rabljanina Rab, Povjerenstvo za procjenu i vrednovanje kandidata obavještava kandidate o

**SADRŽAJU I NAČINU TESTIRANJA, PRAVNIM I DRUGIM IZVORIMA**

**ZA PRIPREMANJE KANDIDATA ZA TESTIRANJE**

u postupku natječaja za radna mjesta:

1. UČITELJ/ICA EDUKATOR/ICA – REHABILITATOR/ICA (magistar/ra edukacijske rehabilitacije)

- 2 izvršitelja/ice, na neodređeno puno radno vrijeme (40 sati tjedno)

2. UČITELJ/ICA MATEMATIKE

- 1 izvršitelj/ica, na neodređeno puno radno vrijeme (40 sati tjedno)

- 1 izvršitelj/ica, na neodređeno nepuno radno vrijeme (16 sati tjedno)

3. UČITELJ/ICA FIZIKE

- 1 izvršitelj/ica, na neodređeno nepuno radno vrijeme (12 sati tjedno)

4. UČITELJ/ICA INFORMATIKE

- 1 izvršitelj/ica, na određeno nepuno radno vrijeme (20 sati tjedno)

5. UČITELJ/ICA RAZREDNE NASTAVE

- 2 izvršitelja/ice, na određeno puno radno vrijeme (40 sati tjedno)

koji je objavljen dana 24. rujna 2019. godine na mrežnoj stranici i oglasnoj ploči Škole, te mrežnoj stranici i oglasnoj ploči Hrvatskog zavoda za zapošljavanje.

**PRAVILA I NAČIN TESTIRANJA**:

Sukladno odredbama Pravilnika o načinu i postupku zapošljavanja u Osnovnoj školi Ivana Rabljanina Rab, obavit će se provjera znanja i sposobnosti za kandidate koji ispunjavaju formalne uvjete natječaja.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom za vrednovanje kandidata (u daljnjem tekstu: Povjerenstvo).

**1. Pisano testiranje**

Kandidati su obvezni pristupiti provjeri znanja i sposobnosti putem pisanog testiranja. Ako kandidat ne pristupi testiranju, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata. Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu potpisane, pravodobne i potpune.

Područje procjene pismenog testiranja jesu kognitivne i psihološke sposobnosti, informatička pismenost i stručno-pedagoške i metodičke kompetencije.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru s Povjerenstvom ostvaruje kandidat koji je na testu ostvario najmanje 50% bodova od ukupnog broja bodova pisanog testa.

Kandidat koji ne zadovolji na pismenom testiranju ne ostvaruje pravo na pristup razgovoru (intervju) s Povjerenstvom.

**Pravni i drugi izvori za pripremanje kandidata za pisano testiranje su:**

Zakon o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17 i 68/18) i Pravilnik o pedagoškoj dokumentaciji i evidenciji te javnim ispravama u školskim ustanovama („Narodne novine broj 47/2017), MS Word i PowerPoint.

**2. Intervju (razgovor s kandidatima) s Povjerenstvom**

Intervju će se održati isti dan.

Povjerenstvo će po završetku vrednovanja pismenog uratka kandidata usmenim putem obavijestiti kandidate o postignutim bodovima na pisanom testiranju i pozvati kandidate koji su ostvarili 50% i više bodova od ukupnog broja bodova na usmeno testiranje (intervju) s Povjerenstvom. Povjerenstvo u razgovoru s kandidatima utvrđuje znanja, sposobnosti, interese i motivaciju kandidata za rad u školi.

Molimo kandidate/kinje koji neće pristupiti provjeri znanja i sposobnosti da nas obavijeste putem gore navedene elektroničke pošte.

POVJERENSTVO ZA VREDNOVANJE KANDIDATA